કારને સ્વસ્થ અને ચોખ્ખી રાખવામાં આવે તો તેની આવરદામાં વધારો થઇ જાય છે તેમજ તેનો લુક વધુ દમદાર લાગે છે. જે લોકો હંમેશા ટ્રાવેલિંગ કરતા હોય છે અને જેમને ઓફ રોડ ડ્રાઇવિંગ કરવાની ફરજ પડે છે, તેમની કાર વધારે ગંદી થઇ જતી હોય છે. શહેરમાં હોવ ત્યારે કાર વોશિંગની સુવિધા મળી રહે છે, પરંતુ એવા સ્થળે પહોંચી જઇએ કે જ્યાં કાર વોશિંગની સુવિધા ન હોય ત્યારે આપણી કારનો ગંદો લુક ઉડીને આંખે વળગે છે.